open-index/open-wikipedia-markdown huggingface dataset:
Lista epizoda serije NCIS: New Orleans

****** je Američka serija čija je radnja smeštena u New Orleans. Serija prati rad agenata iz MZIS-a u New Orleansu. Serija i njeni likovi su uvedeni u jedanaestoj sezoni serije NCIS, u dvodelnoj epizodi "Grad polumeseca". 25. Marta 2016. godine serija je produžena u treću sezonu.

Serija *NCIS: New Orleans* za sada broji 3 sezone i 71 epizodu.

## Pregled

}
|}


## Epizode
### Uvod (2014)

### Sezona 1 (2014–15)

Scott Bacula, Lucas Black, Zoe McLellan, Rob Kerkovich i CCH Pounder ulaze u glavnu postavu.

### Sezona 2 (2015–16)

Daryl "Chill" Mitchell i Shalita Grant su unapređeni u glavnu postavu. Zoe McLellan je napustila glavnu postavu na kraju sezone.

### Sezona 3 (2016–17)

Vanessa Ferlito se pridružila glavnoj postavi na početku sezone

### Sezona 4 (2017–18)

Shalita Grant je napustila glavnu postavu nakon epizode "Visoki ulozi".

### Sezona 5 (2018–19)

Necar Zadegan se pridružila glavnoj postavi u epizodi "Nasleđe".

### Sezona 6 (2019–20)

Lucas Black je napustio seriju posle epizode "Matthew 5.9". Charles Michael Davis se pridužio glavnoj postavi u epizodi "Čovek u crevnom odelu".

## Vanjske veze

*
Ilija Tipura

**Ilija Tipura** (Ritešić, Doboj, 26. maj 1935. – Banja Luka, 22. septembar 1992.) bio je bosanskohercegovački doktor pravnih nauka i komunistički političar. Najveći dio karijere proveo je u Doboju gdje je 1980-ih služio kao načelnik dobojskog Sekretarijata unutarnjih poslova (SUP), predsjednik izvršnog odbora i organizacionog odbora skupštine opštine (SO) Doboj, te šef općinske milicije. Uoči uvoda višestranačkih izbora 1990. opredijelio se za člana Demokratske socijalističke stranke (DSS BiH).

Juna 1992. je, nedugo nakon izbijanja rata, uhapšen od strane paravojnih formacija bosanskih Srba (prvenstveno Crvenih beretki) zajedno s nizom drugih uglednih građana hrvatske nacionalnosti. Umro je u bolnici u Banja Luci od posljedica ozljeda zadobivenih premlaćivanjem u zatočeništvu.

## Reference

## Vanjske veze
* Prof. dr. Ilija Tipura
* Court Told of Doboj Disappearances 

*
Kidderminster

**Kiderminster** () је grad u Ujedinjenom Kraljevstvu u Engleskој.

## Stanovništvo
Prema proceni, u gradu je 2008. živelo 57.160 stanovnika.

## Reference

## Vanjske veze
Andrej Fajgelj

**Andrej Fajgelj** (Novi Sad, 12. maj 1978) je srpski filolog, političar i kulturni radnik. Bio je godinu i po dana direktor Kulturnog centra Novog Sada, a sada je docent na Filološko-umetničkom fakultetu u Kragujevcu. Doktor je francuskog jezika i književnosti. Bio je i zamenik predsednika stranke Treća Srbija do promene statuta stranke.

## Biografija
U Novom Sadu je na Filozofskom fakultetu diplomirao francuski jezik i književnost. Magistarske i doktorske studije završio je na Univerzitetu Monpelije III u Francuskoj. Doktorsku tezu *Uporedna frazeologija i ideologija u [[Epika|epici]]: [[Homer]], francusko viteško pesništvo, [[gusle]]* odbranio je sa najvišim pohvalama. Dobitnik je više stipendija i nagrada za uspeh u studijama i autor više naučnih radova i popularnih članaka.

Jedan je od osnivača Centra za savremenu edukaciju u Novom Sadu i Međunarodne inicijative za praćenje antisrbizma. Pokrenuo je više uspešnih projekata: Radna etika u Srbiji, Evropski dan komšija, proizvodnja srpske ćiriličke tastature, izvinjenje španske nacionalne televizije srpskom narodu povodom neistinite reportaže o Jasenovcu.

Predsednik je Organizacionog odbora za prijavu Novog Sada za Evropsku prestonicu kulture 2020. godine. Član je upravnog odbora Balkanskog udruženja pravoslavne omladine. Bio je direktor Kulturnog centra Novog Sada do maja 2015. kada je otkriveno da je zaposlio osobu sa godišnjom platom od 1.310.000 dinara.

Ubrzo nakon osnivanja Socijaldemokratske partije Srbije (SDPS), čiji je predsjednik Rasim Ljajić, Fajgelj će krajem 2009. godine postati koordinatorom SDPS-a za Vojvodinu. U tom periodu, Andrej Fajgelj se ističe kao glasni zagovornik decentralizacije. 

Govori francuski, engleski, grčki, italijanski i španski, vlada latinskim, starogrčkim, ruskim i nemačkim, služi se albanskim, hebrejskim i drugim jezicima. Sa suprugom Jovanom, profesorkom italijanskog jezika, ima četvoro dece i to dva sina i dve ćerke.

## Reference

## Vanjske veze
* Blog Andreja Fajgelja 
* Treća Srbija — zamenik predsednika 
* Standard.rs — „Andrej Fajgelj: Srpska treba biti uzor, a Srbija podrška” 
* „Sezona lova na ćirilicu u Vukovaru i Novom Sadu” 
* Dragoljub Zbiljić: KAKO JE I ZAŠTO ĆIRILICA U NOVOM SADU POVEZANA S KUKASTIM KRSTOM
Fred Hoyle

**Sir Fred Hoyle** FRS (24. jun 1915&nbsp;&ndash; 20. august 2001) bio je engleski astronom poznat prije svega po teoriji stelarne nukleosinteze, ali i po kontroverznim stavovima o drugim naučnim pitanjima - prije svega odbacivanju teorije "Velikog praska" za koju je prvi upotrijebio taj izraz u intervjuu za BBC, kao i promoviranju panspermije kao izvora života na Zemlji. Dok se Hoyle izuzetno cijenilo zbog njegovog rada na nukleosintezi i popularazuiciji nauke, stekao je i reputaciju kontroverzne ličnosti zbog toga što se u velikom dijelu naučnih oblasti često suprotstavljao teorijama koje je podržavala većina naučne zajednice.

Osim kao astronom, Hoyle je postao poznat i kao pisac naučne fantastike te autor niza knjiga zajedno sa svcohim sinom Geoffreyem Hoyleom. Hoyle je većinu karijere proveo na Institutu za astronomiju na Cambridgeu, koga je godinama vodio kao direkor. Umro je u Bournemouthu nakon serije moždanih udara.

## Izvori

## Vanjske veze

*Fred Hoyle Website
*Obituary  by Sir Martin Rees in *[[Physics Today]]*
*Obituary by Bernard Lovell in *[[The Guardian]]*
*
*Fred Hoyle: An Online Exhibition
*An Interview with Fred Hoyle, 5 July 1996
*
*

*
A for Andromeda

***A for Andromeda*** () je britanska science fiction televizijska serija prikazana 1961. godine na programu BBC One. Scenario je napisao ugledni astronom Fred Hoyle zajedno sa Johnom Elliotom. Radnja prikazuje kako grupa naučnika prima signal iz druge galaksije koji im daje instrukcije da stvore kompjuter, a on potom stvara humanoidni organizam (koga tumači Julie Christie). *A for Andromeda* je postigla veliki uspjeh, koji se odrazio kroz hvaljenu novelizaciju Hoylea i Elliota, kao i nastavak snimljen sljedeće godine pod naslovom *[[The Andromeda Breakthrough]]*. Usprkos toga, zbog  prakse brisanja magnetoskopske vrpce koju je tada provodio BBC, serija nije sačuvana; jedini izuzetak je dio šeste epizode koji je pronađen u privatnoj kolekciji.

Godine 1972. je u Italiji snimljen remake pod naslovom *[[A come Andromeda]]* u produkciji RAI-ja, a 2006. je BBC emitirao istoimeni TV-film sa Kelly Reilly u glavnoj ulozi.

## Vanjske veze
* 
* A for Andromeda  at Action TV 
* A for Andromeda at the British Film Institute's Screenonline
* Andromeda book series at Goodreads
Emomali Rahmon

**Emomali Rahmon** (tadž. *Эмомалӣ Раҳмон*; 5. oktobra 1952.) je predsednik Tadžikistana od 1994.

Ranije je bio predsednik Kuljabskog oblasnog izvršnog komiteta tokom 1992. i predsednik vrhovnog saveta Tadžikistana od 1992. do 1994. Predsednički mandat mu je na početku bio obeležen dugogodišnjim građanskim ratom u kome se uz podršku Rusije suprostavljao savezu liberalne opozicije i istamista, a koji je okončan mirovnim sporazumom 1997. godine.

Rahmon ima devetoro dece, sedam ćerki i dva sina.

## Vanjske veze

* Zvanična prezentacija
Odds On

***Odds On*** () je kriminalistički roman američkog pisca Michaela Crichtona, originalno objavljen 1966. godine pod pseudonimom "John Lange". Radnja je smještena u izolirani hotel na španskoj Costa Bravi i prikazuje kako banda kriminalaca pokušava izvesti spektakularnu pljačku uz pomoć kompjutera i programa za analizu kritičke staze. Crichton, kome je to bio debitantski roman, roman je napisao za vrijeme studija medicine na Harvardu; psuedonim je odlučio koristiti zabrinut da bi ga budući pacijenti mogli izbjegavati iz straha da ih koristi kao podlogu za likove. Roman se odlikuje time da su poglavlja označena po danima, odnosno da se cijela radnja odigrava u relativno kratkom vremenu, a što će kasnije postati jedna od karakteristika Crichtonovog opusa. Nekoliko godina kasnije je uspjeh njegovog romana *[[The Andromeda Strain (roman)|The Andromeda Strain]]* potakao otkupljivanje prava za ekranizaciju
, ali film nikada nije snimljen.

## Reference
Scratch One

***Scratch One*** () je roman američkog književnika Michaela Crichtona, objavljen 1967. godine pod pseudonimom "John Lange". Protagonist romana je Roger Carr, privlačni i imućni advokat, koji zahvaljujući politički uticajnom ocu sebi može priuštiti plejbojevski životni stil. Radnja prikazuje kako ga klijent pošalje u Nicu radi kupoprodaje tamošnje vile, a gdje bude zamijenjen za profesionalnog ubicu kako od strane CIA-e, tako i od međunarodnih terorista. Crichton, kome je to bio drugi roman, je *Scratch One* napisao za vrijeme studijskog putovanja po Evropi; inspiraciju je dobio posjetivši Kanski filmski festival i Veliku nagradu Monaka te zaključio "kako svaki idiot može napisati potboiler sa radnjom smještenom u Cannes i Monako". Kasnije je tvrdio da mu knjiga "nije dobra".

## Reference
Easy Go

***Easy Go*** () je roman američkog književnika Michaela Crichtona objavljen 1968. godine pod pseudonimom *John Lange*. Radnja prikazuje kako briljantni egiptolog Harold Barnaby uspije iz opskurnih hijeroglifskih zapisa otkriti postojanje dotada nepoznatog faraona čija grobnica krije basnoslovna blaga, ali i kako je to otkriće prisiljen podijeliti sa pustolovom Robertom Pierceom koji okuplja malu grupu profesionalnih kriminalaca koja če grobnicu pokušati pronaći u egipatskoj pustinji, a da istovremeno na sebe ne skrene pažnju lokalnih vlasti. Iako se *[[Odds On]]* navodi kao Crichtonov debitantski roman, i iako je *Easy Go* bio treći objavljeni roman u Crichtonovoj bibliografiji, prema nekim izvorima je upravo on bio prvi roman koga je Crichton bio napisao. Nakon što se Crichton bio etablirao nizom daleko poznatijih knjiga, Bantam Books ga je objavio pod naslovom ***The Last Tomb*** (). Godine 1975. su David Foster i Lawrence Turman otkupili prava za ekranizaciju, pri čemu je sam Crichton trebao režirati film koji bi se snimao u Egiptu; međutim, projekt nije nikada ostvaren.

## Reference
A Case of Need

***A Case of Need*** () je roman američkog književnika Michaela Crichtona objavljen 1968. godine pod pseudonimom "Jeffery Hudson". Protagonist je dr. John Berry, bostonski patolog koji započinje istragu sa ciljem da oslobodi kolegu i prijatelja uhapšenog pod optužbom da je izvodeći (tada ilegalni) abortus skrivio smrt kćeri uticajne porodice. Radnja prikazuje komplikacije koje nastanu kada se otkrije da je umrla imala dijete sa crnim dilerom, odnosno nastojanja da se cijeli slučaj zataška uz pomoć korumpirane policije.

*A Case of Need* je bio četvrti Crichtonov roman, odnosno prvi za koga je koristio pseudonim "Jeffery Hudson". Crichton se za to odlučio uvjeren kako je to njegov prvi "ozbiljni" roman, u kome se, za razliku od eskapističkih pustolovina u svoja prva tri romana napisanih pod pseudonimom "John Lange", bavio tada aktualnim raspravama o legalizaciji abortusa i rasnim predrasudama u američkom društvu. U romanu se također koristio stručnim znanjima stečenim za vrijeme studija medicine, te se u knjizi nalazi i pogovor u kome se opisuju neki manje poznati aspekti medicinske profesije. Roman je 1969. godine osvojio nagradu Edgar.

Godine 1972. je poslužio kao predložak igranog filma *[[The Carey Treatment]]*.

## Reference
Devojke na suncu

***Devojke na suncu*** (, translit.&nbsp;Koritsia ston ilio) je grčki igrani film snimljen 1968. godine u režiji Vasilisa Georgijadisa. Po žanru je drama, a protagonistkinja (koju glumi Ane Lonberg) je engleska turistkinja koja prilikom odmora na jednom grčkom ostrvu sreće lokalnog pastira (koga glumi Gjanis Voglis). Radnja prikazuje kako posle početnog nesporazuma, usled koje je pastir završio u zatvoru pod optužbom za pokušaj silovanja, njihov odnos prerasta u prijateljstvo i ljubav. Film je bio nominovan za Zlatni globus za film na stranom jeziku.

## Cast
* Giannis Voglis ... Pastir
* Anne Lonnberg ... Annabel Stone
* Kostas Bakas ... Policajac
* Miranta Myrat ... Gđa Fragopoulou
* Vangelis Kazan ... Hotelski recepcioner
* Elpida Braoudaki ... Annabelina prijateljica
* Vagelis Sakainas ... Giorgos

## Reference

## Vanjske veze
*
U Stambolu na Bosforu

**U Stambolu na Bosforu** je narodna pjesma sevdalinka iz Bosne za koju se povezuje s raspadom Osmanskog Hilafeta u period u kojemu je nastala (1900-1911). Kao i mnoge druge narodne pjesme, i ova je izvođena u više verzija. Jedna je od narodnih pjesama na Balkanu u kojoj se pjeva i o gradu Istanbulu. U njoj se kombiniraju orijentalistički istočni turski motivi i melodija sa tekstom na slavenskom jeziku.  Pjesmu su izvodili Ibrica Jusić, Lepa Brena i drugi. Izvođena je i od strane pojedinaca i muzičkih grupa izvan regiona u kojemu se govori srpskohrvatski jezik uključujući i između ostalih i interpretaciju Orkestra “Sazgen Sazy” iz Kazahstana. Pjesma opisuje i tragičnu silinu ženske ljubavi prema muškarcu u kojoj pašinica umire nakon saznanja da je i paša umro. Po završetku Prvog svjetskog rata i osnivanju Kraljevine Jugoslavije na pjesmu se znalo gledati i sa političkim podozrenjem u kontekstu nedavnog završetka Balkanskih ratova i oslobođenja Sandžaka, Kosova i Makedonije iz sastava Osmanskog Carstva.

## Melodija i tekst pjesme
### Melodija

### Tekst

## Muzički primjeri
* "U Stambolu na Bosforu", izvedba Zaima Imamovića
* "U Stambolu na Bosforu", izvedba Himze Polovine
* "U Stambolu na Bosforu", izvedba Zehre Deović
* "U Stambolu na Bosforu", izvedba Amire Medunjanin
* "U Stambolu na Bosforu", izvedba Dafne Kritharas

## Reference
The Venom Business

***The Venom Business*** () je roman američkog književnika Michaela Crichtona objavljen 1969. godine pod pseudonimom John Lange. Protagonist je Charles Raymond, američki krotitelj zmija koji u Meksiku skuplja zmijski otrov za potrebe američkih farmaceutskih tvrtki, a što je zapravo krinka za pravi posao krijumčara arheoloških artefakata i umjetnina. Radnja prikazuje kako ga školski prijatelj Richard Pierce angažira kao tjelohranitelja, odnosno kao ispomoć u nastojanju da nakon očeve smrti uzme nasljedstvo od promiskuitetne pomajke. *The Venom Busines* je bila prva tvrdoukoričena knjiga u Crichtonovoj karijeri, ali je uglavnom dobila loše kritike

## Reference
The Andromeda Strain

***The Andromeda Strain*** () je science fiction roman američkog književnika Michaela Crichtona objavljen 1969. godine. Radnja započinje kada se vojni satelit sruši u blizini gradića Piedmont u Arizoni, a nakon čega svi njegovi stanovnici naglo umru. Protagonisti su naučnici koje je američka vlada poslala u tajni podzemni bunker sa zadatkom da otkriju i zaustave vanzemaljski mikroorganizam za koga vjeruju da je uzročnik smrtonosne zaraze.

*The Andromeda Strain* je bio prvi roman koji je Crichton objavio pod svojim pravim imenom. Njega je Crichton pisao pune tri godine, inspiriran špijunskim romanom *[[The IPCRESS File (roman)|The IPCRESS File]]* britanskog pisca Lena Deightona u kome su se naizgled suhoparni i banalni detalji obavještajnog posla publici prikazivali na pristupačan i zanimljiv način. Crichton je iste tehnike upotrijebio kako bi publici približio tadašnja dostignuća iz molekularne biologije i u tome je postigao veliki uspjeh. Roman je postao bestseler, dobio izvrsne kritike te se često naziva jednim od prvih primjera žanra koji će postati poznat kao tehno-triler. Crichton je zahvaljujući njemu postao velika zvijezda, te to kasnije iskoristio kako bi karijeru sa uspjehom nastavio u Hollywoodu.

Roman je godine 1971. bio ekraniziran kao istoimeni igrani film u režiji Roberta Wisea, a godine 2008. kao nešto manje uspješna miniserija u produkciji Sci Fi Channela.
MOL (kompanija)

**MOL** (mađ. **M**agyar **OL**aj- és Gázipari Nyilvánosan működő Részvénytársaság)  - je mađarska naftrna kompanija. Osim u Mađarskoj djeluje i na Bliskom istoku, Africi i Rusiji. Predstavlja drugu najveću kompaniju centralne i istočne Evrope. Najveći dioničar je mađarska vlada sa udjelom od 24,7%. MOL ima preko 1700 benzinskih pumpi u 10 različitih država te četiri rafinerije, koje se nalaze u Mađarskoj, Srbiji, Hrvatskoj i Slovačkoj.

## Povezano
* Petrol
* OMV
* INA (poduzeće)
* Agip

## Izvori

## Vanjske veze
* Službeni website molgroup.info
The Andromeda Strain (miniserija)

***The Andromeda Strain*** () je američka science fiction televizijska miniserija originalno prikazana na programu kanala A&E Network 2008. godine. Predstavlja adaptaciju istoimenog romana Michaela Crichtona, odnosno remake istoimenog filma iz 1971. godine. Radnja prikazuje kako nakon pada satelita u gradić u Utahu njegovi žitelji iznenada umru, a nakon čega američka vlada pokreće tajni protokol i okuplja ekipu elitnih naučnika koji će u tajnoj laboratoriji pokušati pronaći i zaustaviti vanzemaljski mikroorganizam koji je uzrokovao zarazu. Scenario Roberta Schenkkana je, za razliku od filma, u velikoj mjeri koristio likove i zaplete kojih nema u originalnom romanu. Usprkos solidne gledanosti, kritike miniseriji nisu bile sklone.

## Uloge
* Benjamin Bratt ... Dr. Jeremy Stone 
* Eric McCormack ... Jack Nash 
* Christa Miller ... Dr. Angela Noyce 
* Daniel Dae Kim ... Dr. Tsi Chou 
* Viola Davis ... Dr. Charlene Barton 
* Ricky Schroder ... Major Bill Keane, M.D. 
* Andre Braugher ... General George Mancheck
* Louis Ferreira ... Pukovnik James C. Ferrus
* Paul Perri ... Dr. Smithson
* Barry Flatman ... Charles "Chuck" Beeter
* Ted Whittall ... Predsjednik Scott
* Ted Atherton ... Edward "Ed" Dewitt
* Eve Harlow ... Leila

## Vanjske veze
*
The Andromeda Strain (razvrstavanje)

***[[The Andromeda Strain]]*** () je romana američkog književnika Michaela Crichtona objavljen 1969. godine. Također može označavati njegove dvije ekranizacije:

*''The Andromeda Strain'' (film), snimljen 1971. u režiji Roberta Wisea
*''The Andromeda Strain'' (miniserija), emitirana 2008.
The Andromeda Strain (film)

***The Andromeda Strain*** () je američki science fiction film snimljen 1971. godine u režiji Roberta Wisea. Predstavlja adaptaciju istoimenog romana Michaela Crichtona. Radnja započinje kada se vojni satelit sruši u blizini gradića u pustinji Novog Meksika i nakon čega uslijedi nagli pomor cjelokupnog stanovništva, a što američku vladu, uvjerenu da je to prouzročio vanzemaljski mikoorganizam, pokreće protokol u svrhu zaustavljanja zaraze. Protagonisti su vrhunski naučnici koju su za tu svrhu okupljeni u tajnom podzemnom bunkeru koji im istovremeno služi i kao laboratorija.

*The Andromeda Strain* je predstavljao prvu filmsku adaptaciju jednog Crichtonovog romana, te se, kao i predložak, kasnije često nazivao jednim od prvih modernih tehno-trilera. Film se isticao izuzetno vještom režijom koja napetost stvarala uz kombinaciju tehnike podijeljenog ekrana i muzike Gila Melléa. U film su uložena prilična sredstva, prije svega kako bi se stvorila uvjerljiva "futuristička" podzemna laboratorija, ali i neke od prilično modernih tehnika specijalnih efekata iza kojih je stajao veteran Douglas Trumbulla; kako bi se što uvjerljivije dočarao strani vanzemaljski organizam, u filmu je korištena i kompjuterska grafika, a što je predstavljao prvi takav slučaj u historiji Hollywooda. Film je nakon premijere podijelio kritiku - dio je cijenio vjernost romanu, a dio zamjerao preveliku razvučenost. Komercijalni rezultati su, pak, bili solidni.

Godine 2008. je u produkciji Sci Fi Channela snimljen remake u obliku istoimene miniserije koja je, pak, doživjela neuspjeh.

## Uloge

* Arthur Hill ... Dr. Jeremy Stone
* James Olson ... Dr. Mark Hall
* David Wayne ... Dr. Charles Dutton
* Kate Reid ... Dr. Ruth Leavitt
* Paula Kelly ... Karen Anson (bolničarka, laboratorijska tehničarka)
* George Mitchell ... Mr. Peter Jackson (Piedmont)
* Mark Jenkins ... Por. Shawn (Piedmontski tim)
* Peter Helm ... Nar. Crane (Piedmontski tim)
* Joe Di Reda ... Nar. Burk (Kompjuterski tehničar Wildfirea)
* Ramon Bieri ... Major Arthur Manchek (Kontrola misije Scoop
* Carl Reindel ... Por. Comroe (Kontrola Misije Mission)
* Frances Reid ... Clara Dutton
* Peter Hobbs ... General Sparks
* Kermit Murdock ... Dr. Robertson (Naučni savjetnik Bijele kuće)
* Richard O'Brien ... Grimes
* Eric Christmas ... Senator Phillips (Vermont)
* Ken Swofford ... Toby (Technician)
* John Carter ... Kap. Morton (vojna policija)
* Richard Bull ... Zrakoplovni major
* James W. Gavin ... Dempsey (helikopterski pilot) (nenaveden na špici)
* Garry Walberg ... naučnik(nenaveden na špici)
* Victoria Paige Meyerink 

## Reference

## Vanjske veze
* 
* 
* 
* 
* ''The Andromeda Strain ''film review at Taint The Meat.com
Zero Cool

***Zero Cool*** () je roman američkog književnika Michaela Crichtona objavljen 1969. godine pod pseudonimom "John Lange". Protagonist je mladi američki radiolog koji odlazi na godišnji odmor u Španiju i na plaži upozna privlačnu djevojku. Radnja prikazuje kako se zbog toga uvali u nevolje, jer se ispostavi da je ona u bijegu od dvije suparničke bande gangtera koje je gone u nekoliko evropskih zemalja. 2008. godine je napisao dodatna poglavlja za novo izdanje, koje je izašlo u seriji Hard Case Crime.

## Reference
Libertas (film)

***Libertas*** je hrvatski biografski film snimljen u režiji Veljka Bulajića i premijerno prikazan 2006. godine. Protagonist, čiji lik tumači Sven Medvešek, je znameniti dubrovački renesansni književnik Marin Držić. Radnja prikazuje kako se zamjerio vlastima Dubrovačke Republike te bio prisiljen napustiti rodni grad i ostatak života provesti u egzilu. *Libertas* je predstavljao prvi Bulajićev film nakon raspada Jugoslavije, odnosno napravljen u nezavisnoj Hrvatskoj, te se njegovo snimanje odvijalo godinama, uz brojne financijske i logističke poteškoće. Iako je, s obzirom na reputaciju autora, premijera održana uz velika očekivanja, kritičari su bili razočarani; usprkos toga je bio službeni hrvatski kandidat za Oscara.

## Nagrade i priznanja
Film je dobio nekoliko nagrada i priznanja:
*Zlatnu arenu za kostimografiju
*Zlatnu arenu za najbolju šminku na Pulskom filmskom festivalu 2006. 
*Hrvatska ga je predložila za nagradu Oscara.
*Predikat A Ministarstva kulture Italije za najbolji koprodukcijski film 2006. godine
*nagrada za najbolji scenarij filmskog festivala u Petrogradu
*film je prikazan u službenoj konkurenciji na filmskom festivalu u Palm Springsu

## Reference

## Vanjske veze
*
La muralla verde

***La muralla verde*** () je peruanski igrani film snimljen 1970. godine u režiji Arnanda Roblesa Godoya. Predstavlja adaptaciju istoimene Robles Godoyeve novele, a koja je pak bila inspirirana njegovim vlastitim životnim iskustvima. Protagonist, čiji lik tumači Julio Alemán, je idealist koji, zgađen moralnom iskvarenošću velikog grada, zajedno sa ženom i sinom odlazi započeti novi život u zabačenom ruralnom području, okruženom džunglom. Radnja zbivanja prikazuje iz perspektive njegovog sina koji je odrastao na selu i nikako ne može shvatiti život u gradu o kome mu pričaju roditelji. Film se isticao nelinearnom narativnom strukturom. Kada je prikazan u SAD, ugledni kritičar Roger Ebert ga je proglasio jednim od najboljih filmova 1972.

## Uloge
* Julio Alemán ... Mario
* Sandra Riva ... Delba
* Raúl Martin ... Rómulo
* Lorena Duval ... Madre de Delba
* Enrique Victoria ... Padre de Delba
* Jorge Montoro ... Jefe de tierras de montaña
* Juan Bautista Font ... Director de colonización
* Escolástico Dávila ... Escolástico

## Reference

## Vanjske veze
*
Monsieur Hawarden

***Monsieur Hawarden*** () je belgijsko-nizozemski crno-bijeli igrani film snimljen 1968. godine u režiji Harryja Kümela. Predstavlja adaptaciju istoimenog romana flamanskog pisca Filipa De Pillecyna. Naslovni protagonist, čiji lik tumači Ellen Vogel, je žena, potomak ugledne bečke plemićke porodice, koja se prerušila u muškarca kako bi izbjegla hapšenje zbog ubistva ljubavnika. Radnja prikazuje kako, nakon što je posljednjih petnaest godina provela putujući po Evropi sa sluškinjom, zapala u egzistencijalnu krizu te počinje razmišljati o samoubistvu.

## Uloge
* Ellen Vogel ... Monsieur Hawarden / Meriora Gillibrand
* Hilde Uitterlinden ... Victorine
* Joan Remmelts ... Rentmeester Deschamps
* Dora van der Groen ... Mw. Deschamps
* Xander Fisher ... Axel, zoon van Rentmeester
* Senne Rouffaer ... Officier
* Marielle Fiolet ... Dienstmeisje
* John Lanting ... Walter, een bediende
* Carola Gijsbers van Wijk ... Corien, een dienstmeisje
* Beppie Blokker ... Emma, de kokkin
* Ernie Damen ... Hans, een bediende
* Jan Blokker ... Man met lantaarnplaatjes

## Vanjske veze
*
Šalom

**Šalom** () je riječ na hebrejskom koja označava mir. Riječ može označavati mir između dva subjekta (na primjer, između Boga i čovjeka ili između dvije strane), ili unutrašnji mir ili mentalni balans pojedinca.

Može se koristiti kao opšti pozdrav, kada se pojedinci sretnu ili rastanu.

## Etimologija
Riječ šalom dolazi od S-L-M (šin-lamend-mem, . Ovaj okvir ima ekvivalente i u drugim semitskim jezicima i označava *potpunost*, *ispunjenost* i *zdravlje*.

*Šalom* se koristi i kao ime. Ime je srodno imenu Solomon (). Poznate ličnosti koje nose ime ili prezime Šalom:
* Ben Šalom Bernanke, američki ekonomista, predsjednik Saveznih rezervi SAD;
* Silvan Šalom, izraelski političar;
* Šolem Alehem, jevrejski književnik;
Često se ova riječ daje kao ime mnogim organizacijama i ustanovama, kao što je sinagoga Bet-Šalom u Špajernu (Njemačka), sinagoga Nev-Šalom u Istanbulu i novine *[[Šalom (novine)|Šalom]]*, koje se štampaju na turskom i ladino jeziku. Takođe česta je upotreba imena u nazivima prodavnica i organizacija, kao što su prodavnice „Šalom Alejhem“ u Izraelu.

## Povezano
* Šalom alejhem
* Selam

## Vanjske veze

* Eirene, A Greek-English Lexicon of the New Testament and other Early Christian Literature (Chicago, IL: University of Chicago Press, 2000).
* Eirene, shalóm, and shalám, Nueva Concordancia Strong Exhaustiva (Miami, FL: Editorial Caribe, 2002).
* Eirene, shalom, and shalam, The New Strong’s Exhaustive Concordance of the Bible (Nashville, TN: Thomas Nelson Publishers, 1990).
* Paz, Diccionario de la Lengua Española (Madrid, Spain: Real Academia Española, 2001).
* Paz, Nuevo Diccionario Bíblico (Downers Grove, IL: Ediciones Certeza, 1991).
* Shalom, The Brown-Driver-Briggs Hebrew and English Lexicon (Peabody, MA: Hendrickson Publishers, 2003)
Otvoreno pismo

**Otvoreno pismo** je pismo koje se ne šalje samo primatelju već i novinarima, koji će te pismo javno objaviti u novinama. Otvoreno pismo obično zahtjeva i javni odgovor. Najčešće se otvoreno pismo koristi kada neka poznata osoba ili institucija naprave sporne tvrdnje ili pak ne ispune nešto što su prije obećali.
Generalizacija

**Generalizacija** je logička operacija kojom se, na osnovu posmatranja ograničenog broja članova neke klase, dolazi do uopštene tvrdnje, pojma ili zaključka koji važi za sve pripadnike te klase.

## Reference
Selektivan dokaz

**Selektivan dokaz** je tip logičke greške koja nastaje prilikom izbora pojedinačnih slučajeva ili podataka s ciljem da se održi neosnovan i pristran stav, ignorirajući istovremeno značajan dio srodnih slučajeva ili podataka koji mogu biti u suprotnosti s tom pozicijom. U engleskoj frazeologiji greška je poznata kao *cherry picking* (), označavajući pritom naklonost prema subjektivnom izboru plodova (impilcitno i odabiru primjera odnosno dokaza). Selektivan dokaz smatra se jednim od glavnih problema u društvenim naukama i javnim debatama.

## Povezano
* Generalizacija
* Anegdotalni dokaz

## Literatura
*
The Arch

***Luk*** () je hongkonški igrani film snimljen 1968. godine u režiji Tang Shu Shuen. Radnja se događa u Kini 19. vijeka, odnosno u selu gdje je udovica (čiji lik tumači Lisa Lu) svojim suseljanima učinila toliko usluga da su je doslovno počeli obožavati, a što dolazi u pitanje kada se zaljubi u naočitog oficira carske vojske poslanog da se obračuna sa lokalnim razbojnicima. *Luk* se navodi kao jedno od rijetkih ostvarenja tadašnje hongkonške kinematografije koje je u odbacivalo komercijalne sadržaje i konvencije, odnosno nastojalo koristiti teme i stil karakteristične za art filmove u tadašnjem svijetu.

## Uloge
* Lisa Lu ... Gospođa Tung
* Roy Chiao ... KapetanYang
* Szu-yun Chen
* Yu-Kuan Chen
* Hilda Chow Hsuan ... Wei-Ling
* Po Hu
* Ying Lee ... Chang
* Yui Liang ... Redovnik
* Tang Shu Shuen

## Reference

## Vanjske veze
*
Jezici Bosne i Hercegovine

**Jezici Bosne i Hercegovine** je pojam koji pokriva sve jezike koji se koriste na tlu Bosne i Hercegovine. Bosna i Hercegovina je trojezična država gdje većina stanovništva govori jedan od tri službena jezika. Manjine koje žive u Bosni i Hercegovini koriste se svojim jezicima u međusobnoj komunikaciji.

## Službeni jezici
Na teritoriji Bosne i Hercegovine službeni jezici su bosanski, hrvatski i srpski. Sva tri jezika su međusobno razumljiva i veoma slična, s obzirom na to da su zasnovani na istom (štokavskom) dijalektu. Službena pisma Bosne i Hercegovine su latinica i ćirilica. U FBiH nazivi jezika su "bosanski, hrvatski i srpski", dok su u RS-u ti nazivi "*jezik srpskog, jezik bošnjačkog i jezik hrvatskog naroda*". Bosanski Bošnjaci i bosanski Srbi koriste i ćirilicu i latinicu, dok bosanski Hrvati samo latinicu.

### Bosanski jezik
Bosanski jezik je maternji jezik Bošnjaka i jedan od tri službena jezika BiH. Osim u Bosni i Hercegovini, ovim jezikom se govori i u Srbiji, Crnoj Gori, Kosovu, Makedoniji i u bošnjačkoj dijaspori. U Bosni i Hercegovini postoji preko 2 miliona ljudi koji pričaju bosanski.

### Hrvatski jezik
Hrvatski jezik je maternji jezik Hrvata i jedan od tri službena jezika BiH. Osim u Bosni i Hercegovini, ovim jezikom se govori u Hrvatskoj, Vojvodini, Sloveniji, Crnoj Gori i dijelovima Mađarske. Procjenjuje se da oko 17% stanovnika Bosne i Hercegovine koristi hrvatski kao maternji.

### Srpski jezik
Srpski jezik je maternji jezik Srba i jedan od tri službena jezika BiH. Osim u Bosni i Hercegovini, ovim jezikom se govori u Srbiji, Hrvatskoj, Crnoj Gori i okolnim regijama. Procjenjuje se da trećina stanovništva Bosne i Hercegovine koristi srpski kao maternji.

## Ostali jezici
Manjine u Bosni i Hercegovini, Romi, Albanci i Makedonci pričaju romski, albanski i makedonski respektivno. Od stranih jezika koriste se engleski, njemački i francuski, ali je engleski u najvećoj upotrebi.

## Povezano
* Bosna i Hercegovina

## Reference
Khartoum (film)

***Khartoum*** je britanski historijski film snimljen 1966. godine u režiji Basila Deardena. Radnja se događa u Sudanu 1880-ih, u vrijeme kada je ta zemlja bila nominalno pod egipatskom vlašću, iza koje je stajao Britanski Imperij, ali protiv koje su se u velikom ratu digli sljedbenici muslimanskog vođe Muhameda Ahmeda zvanog Mahdi (a čiji lik tumači Laurence Olivier). Protagonist, koga tumači Charlton Heston, je proslavljeni britanski vojskovođa Charles Gordon koji je poslan u Kartum sa zadatkom da evakuira Evropljane, ali koji, umjesto toga odlučuje braniti grad od mahdističkih pobunjenika, a što će na kraju izazvati dugotrajnu opsadu. *Khartoum*, koji je bio jedan od najambicioznijih projekata britanske kinematografije, danas je poznat kao posljednji film snimljen tehnikom Ultravision 70mm sve do Tarantinovog *[[Hateful Eight]]* 2015. godine.

## Uloge

* Charlton Heston ... General Charles Gordon
* Laurence Olivier ... Muhammad Ahmad, poznatiji kao Mahdi
* Richard Johnson ... Puk. John Stewart
* Ralph Richardson ... William Ewart Gladstone, premijer
* Alexander Knox ... Sir Evelyn Baring, generalni konzul u Egiptu
* Johnny Sekka ... Khaleel
* Nigel Green ... General Wolseley
* Michael Hordern ... Lord Granville, britanski ministar vanjskih poslova
* Peter Arne ... Major Kitchener
* Hugh Williams ... Lord Hartington
* Zia Mohyeddin ... Zobeir Paša
* Ralph Michael ... Charles Duke
* Douglas Wilmer ... Halifa Abdulah
* Edward Underdown ... William Hicks
* Alan Tilvern ... Awaan

## Izvori

## Vanjske veze
* 
* 
* 
* 
* ''Khartoum''   BFI
Rosalind Cash

**Rosalind Cash** (31. decembar 1938 - 31. oktobar 1995) bila je američka glumica, najpoznatija po ulozi Lise, crne partnerice protagonista SF-filma *[[The Omega Man]]*.

## Filmografija
* *Circle of Pain* (1996) (TV)
* *[[Tales from the Hood]]* (1995) .... Dr. Cushing
* *A Dangerous Affair* (1995) (TV) .... Dr. Robertson
* *[[General Hospital]]* (1993) TV serija .... Mary Mae Ward (1994–1995)
* *[[The Fresh Prince of Bel-Air]]* (1993) TV serija ...Mrs. Bassin
* *The Second Coming* (1992)
* *You Must Remember This* (1992) TV serija .... Janet Mickens
* *A Different World* (1989) TV serija .... Dean Hughes (Under One Roof)
* *[[Family Ties]]* (1989) TV serija - dvodijelna epizoda  "All in the Neighborhood" (prikazana 12. i 19. maja 1989) ... Maya Thompson
* *Forced March* (1989)
* *Death Spa* (1988) .... Nar. Stone 
* *[[The Golden Girls]]* epizoda "Mixed Blessings" (prikazana 19. marta 1988) .... Lorraine
* *[[Highway to Heaven]]* epizoda "A Song of Songs" (prikazana 21. januara 1987) .... Ellie Livingston
* *[[The Offspring (film)|The Offspring]]* (1987) .... Snake Woman
* *Mighty Pawns* (1987) (TV) .... Mrs. Robinson
* *[[The Cosby Show]]* epizoda "Denise Gets a D" (1986) ... Dr. Hughes
* *Go Tell It on the Mountain* (1985) (TV) .... Florence
* *[[Knight Rider (TV serija, 1982)|Knight Rider]]* (1984) (TV) .... Irana (princeza) 
* *[[The Adventures of Buckaroo Banzai Across the 8th Dimension]]* (1984) .... John Emdall 
* *Just an Overnight Guest* (1983) (TV)
* *[[This Is the Life (TV serija)|This Is the Life]]* (1983) TV serija
* *[[Special Bulletin]]* (1983) (TV) .... Frieda Barton
* *[[Sister, Sister (1982 film)|Sister, Sister]]* (1982) (TV) .... Freida Lovejoy-Burton
* *[[Wrong Is Right]]* (1982, *The Man with the Deadly Lens*) .... Mrs. Ford
* *Keeping On* (1981) (TV)
* *[[The Sophisticated Gents]]* (1981) (TV) .... Christine Jackson
* *[[Guyana Tragedy: The Story of Jim Jones]]* (1980) (TV) .... Jenny Hammond 
* *Flashpoint* (1979) (TV)
* *[[The Class of Miss MacMichael]]* (1978) .... Una Ferrar
* *[[Death Drug]]* (1978)
* *A Killing Affair* (1977) (TV) .... Beverly York 
* *[[What's Happening!!]]* (1976) .... Loretta
* *[[Good Times]]* (1976)  (TV)  .... Jessica Bishop
* *[[The Mary Tyler Moore Show]]* (TV) ... Enid Berringer
* *[[The Monkey Hu$tle]]* (1976) .... Mama
* *[[Dr. Black, Mr. Hyde]]* (1976) .... Dr. Billie Worth 
* *[[Cornbread, Earl and Me]]* (1975) .... Sarah Robinson.
* *Ceremonies in Dark Old Men* (1975) (TV) .... Adele
* *[[Amazing Grace (1974 film)]]* .... Creola Waters
* *[[Uptown Saturday Night]]* (1974) .... Sarah Jackson
* *[[King Lear]]* (1974) (TV) .... Goneril
* *[[The All-American Boy (film)|The All-American Boy]]* (1973) .... Poppy
* *[[Hickey & Boggs]]* (1972) .... Nyona
* *[[Melinda (film)|Melinda]]* (1972) .... Terry Davis
* *[[The New Centurions]]* (1972) .... Lorrie... 
* *[[The Omega Man]]* (1971) .... Lisa
* *[[Klute]]* (1971) .... Pat

## Izvori

## Vanjske veze
*
*
*Obituary at soapzone.com
*Obituary at ''The New York Times''  "Rosalind Cash, 56, at Home on Stage and Screen."
Stari grnčar

***Stari grnčar*** (독짓는 늙은이 - *Dokjinneun neulgeuni*) je južnokorejski igrani film snimljen 1969. godine u režiji Choi Ha-wona. Po žanru je drama i predstavlja adaptaciju romana Hwan Soon-wona. Protagonist je ostarjeli grnčar koji se, nakon što joj je spasio život, ženi sa mladom djevojkom koja mu nakon toga rodi dijete. Radnja prikazuje kako ga napušta zbog bivšeg ljubavnika, potakavši osramoćenog muža da izvrši samoubistvo. Film je osvojio nacionalnu filmsku nagradu Plavi zmaj.

## Vanjske veze
*
*
NCIS: Los Angeles (sezona 7)

Sedma sezona američke televizijske serije ****** je premijerno emitovana od 21. septembra 2015. do 2. maja 2016. godine.

## Opis
Ovo je treća sezona u kojoj se glavna postava od prethodne sezone nije promenila.

## Uloge
### Glavne
*Chris O'Donnell kao Griša Kalen
*Daniela Ruah kao Kenzi Blaj
*Eric Christian Olsen kao Martin A. Diks
*Barrett Foa kao Erik Bil
*Renée Felice Smith kao Nel Džouns 
*Miguel Ferrer kao Oven Grendžer 
*Linda Hunt kao Henrijeta Leng
*James Todd Smith kao Sem Hana

### Epizodne

*Peter Cambor kao dr. Nejt Gejc (Epizoda 21)

## Epizode





## Vanjske veze

* 
*
Reductio ad Hitlerum

***Reductio ad Hitlerum*** () ili ***argumentum ad Hitlerum*** je pojam koji je skovao jevrejski politički filozof Leo Strauss prema *[[reductio ad absurdum]]u* i odnosi se na duhovitu primjedbu nekom tko protivnika ili njegova stajališta uspoređuje s Hitlerom odnosno nacizmom. Prema Straussu, takva logička greška je podvrsta *[[ad hominem]]a*, *[[Argumentum ad misericordiam|ad misericordiama]]* i *[[ignoratio elenchi]]ja*. *Reductio ad Hitlerum* ponekad se naziva i "igranjem na nacističku kartu".

## Politička praksa
Nakon Drugog svjetskog rata, jukstapozicije s Hitlerom i nacizmom postale su dijelom političke retorike diljem svijeta. U jeku zaoštravanja Hladnog rata, SSSR je koristio Minhenski sporazum (1938) kao dokaz da su zapadne sile spremne podilaziti Hitleru i srodnim režimima (osobito u Čehoslovačkoj), dok je s druge strane za identične argumente rabljen pakt Ribbentrop-Molotov (1939). Intenzivno korištenje analogija s nacizmom zabilježeno je i na Bliskom Istoku. Uspostavom trojne antante 1900-ih između Britanije, Francuske i Rusije, tada dominirajućih sila u bliskoistočnoj regiji, brojni lokalni nacionalistički pokreti 1930-ih i ranih 1940-ih tražili su izlaz iz takve situacije savezništvom s jačajućom nacističkom Njemačkom i fašističkom Italijom. Među takvima bili su arapski nacionalisti Muhamed Amin al-Huseini iz Palestine, Said Muhamedi iz Alžira i Rašid Ali al-Kilani iz Iraka, zatim iranski Reza-šah Pahlavi, te revizionistički cionisti na čelu s Vladimirom Žabotinskim. Još tokom Drugog svjetskog rata, Britanci su invazije na Irak i Iran pravdali izgovorima borbe protiv "rastućeg nacizma". Nakon svršetka rata odnosno uspostave Izraela i arapskih država, srodne analogije narednih decenija postale su uobičajene na trostranoj arapsko-iransko-izraelskoj razini u svim pravcima (arapsko-izraelskoj, arapsko-iranskoj i iransko-izraelskoj), čemu su osobito kumovali Arapsko-izraelski sukob (1948–), Iransko-irački rat (1980–1988) i zategnuti iransko-izraelski odnosi od 2000-ih. Učestale prozivke s izraelske strane su da arapske države i Iran pripremaju "novi Holokaust", a s potonje da je izraelski tretman Palestinaca usporediv s Holokaustom. Ostali primjeri su da je Amin al-Huseini jedna od ključnih figura u Holokaustu, da je irački pamflet *Oni koje Bog nije trebao stvoriti: Perzijanci, Jevreji i buhe* (1940) temelj arapskog rasizma prema nearapima, te da je iranski nacionalizam inspiriran njemačkim arijevstvom. Takvi ispadi su zabilježeni i od strane najviših državnih dužnosnika, uključujući izraelskog premijera Benjamina Netanjahua i iranskog predsjednika Mahmuda Ahmadinežada. Analogije s fašizmom javljaju se i na internom nivou, npr. revizionistički cionizam se unutar Izraela kod liberalnih pojedinaca i skupina ponekad naziva "jevrejskim fašizmom".

## Povezano
* Godwinov zakon
* Slamnati argument

## Literatura

*  
*  
*  
*
Zakon o kontroli komunista

**Zakon o kontroli komunista 1954. godine** () je federalni zakon koji je 1954. donio američki Kongres, a kojim je formalno zabranjen rad komunističkim organizacijama, prije svega Komunističkoj partiji SAD.

Zakon je bio donesen na vrhuncu Hladnog rata, ali i makartističke histerije u SAD, kada je najširi dio javnosti američke komuniste smatrao subverzivnim elementom i neprijateljem ustavnog poretka, odnosno sovjetskom petom kolonom. Tekst Zakona je Komunističku partiju proglasio "jasnom, postojećom i stalnom prijetnjom po sigurnost SAD", te odredio da se članstvo u Partiji kažnjava sa pet godina zatvora ili 10.000 dolara globe, a samoj Partiji "oduzima status pravne osobe".

Originalno je bio zamišljen kao amandman na već postojeći McCarranov zakon o unutrašnjoj sigurnosti iz 1950. godine, koji je predviđao cijeli niz represivnih mjera protiv zagovornika totalitarizma, uključujući preventivni pritvor u slučaju izvanrednog stanja te registraciju i nadzor "komunističkih organizacija". Na kraju se, na prijedlog demokratskog senatora i budućeg potpredsjednika Huberta Humphreya, pretvorio u zakon o zabrani Partije. U Senatu je donesen jednoglasno, uz podršku obje strane, uključujući senatore koji su, kao i Humphrey, dotada uživali reputaciju liberala i protivnika makartističke represije. Jedna od rijetkih javnih ličnosti koja se javno usprotivila zakonu bio je J. Edgar Hoover, direktor FBI poznat po svojem gorljivom antikomunizmu, a koji je to obrazlagao praktičnim razlozima, odnosno tvrdnjom da će komunisti "otići u ilegalu" i tako njihov nadzor učiniti daleko težim.

Iako je Zakon nominalno ostao na snazi do današnjeg dana, KP SAD je nastavila javno djelovati. To se prije svega tumači time da ga se federalne jednostavno nisu usudile primijeniti u praksi, pretpostavljajući da bi u slučaju parnice pred Vrhovnim sudom bio stavljen van snage zbog odredbi suprotnih Prvom amandmanu američkog Ustava koji jamči slobodu izražavanja i političkog djelovanja. U nekoliko slučajeva, kada su se odredbe pokušale primijeniti od strane državnih vlasti kako bi se spriječilo sudjelovanje komunista na izborima, niži federalni sudovi su zauzeli takav stav. Zakon je također bio predmetom kritika i od pravnih stručnjaka, koji su mu zamjerali nespretnost i kontradiktornost formulacija koje bi značajno otežale njegovu primjenu u praksi. Historičari danas tvrde da je njegova prava svrha bila dnevnopolitičke prirode, odnosno nastojanje američkih zakonodavaca da pred kongresne izbore na najekstreminiji mogući način iskažu svoje suprotstavljanje komunizmu, a manje briga o sigurnosti države.

## Izvori

## Vanjske veze
*Full text of the Communist Control Act of 1954
McCarranov zakon

**Zakon o unutrašnjoj bezbjednosti** (), također poznat i kao Zakon o kontroli subverzivnih aktivnosti 1950. godine (), odnosno kao **McCarranov zakon** () je federalni zakon koji je godine 1950. donio američki Kongres SAD, a koji je predviđao niz represivnih mjera usmjerenih prema organizacijama i pojedincima koji se smatraju subverzivnim odnosno prijetnjom po ustavni poredak i nacionalnu sigurnost SAD, a što se u samom tekstu zakona izrijekom odnosilo na komuniste. Represivne mjere su uključivale pooštrenje mjera o deportaciji, oduzimanje pasoša, zabranu slobodu kretanja i oduzimanju američkog državljanstva i drugih građanskih prava na pet godina, dok je američki predsjednik ovlašetn da, u slućaju proglašavanja izvanrednog stanja može osnovati koncentracione logore u koje bi se slali pojedinci koji se smatraju "subverzivnima". Zakon je također osnovao posebno tijelo - Odbor za kontrolu subverzivnih aktivnosti (SACB) - koje je imalo zadatak utvrditi da li se neka organizacija ima smatrati "komunističkom" ili ne.

Zakon je donesen u vrijeme eskalacije Hladnog rata, odnosno nedugo nakon što je on dobio svoju oružanu komponentu u Korejskom ratu, kao i prouzročio makartističku histeriju protiv stvarnih i navodnih komunista i "petokolonaša" u SAD. Iako je uživao snažnu podršku tadašnje javnosti, dio političara mu se suprotstavio, smatrajući ga neprihavtljivim kršenjem ustavnih sloboda i izvorom mogućih zloupotreba u budućnosti. Među njima je bio i tadašnji predsjednik Harry S. Truman 22. septembra 1950. koji je, nakon što je Zakon formalno izglasan u oba doma Kongresa, na njega uložio predjednički veto; na novom izjašnjavanju je, pak, Zakon isti dan dobio nužnu dvotrećinsku većinu.

Iako je primjena Zakona u značajnoj mjeri pomogla daljnjoj marginalizaciji američke Komunističke partije (koja će četiri godine kasnije biti i formalno zabranjena Zakonom o nadzoru komunista), Zakon je sve vrijeme bio predmetom žestokih kritika od strane pobornika ljudskih i građanskih prava, prije svega Američke unije za građanske slobode (ACLU) koja je tvrdila da je nespojiv sa Ustavom. Vrhovni sud je neke od njegovih odredbi djelomično stavio van snage - presudom u sporu Albertson v. Subversive Activities Control Board 1965. godine koji je američkim komunistima dozvolio da odbiju surađivati sa SACB, a 1967. u sporu United States v. Robel ustvrdio kako je Zakon u suprotnosti sa Prvim amandmanom Ustava koji jamči slobodu govora i političkog djelovanja. Kongrss je godine 1971. donio Zakon o nepritvaranju kojim je ukinuo brojne od njegovih najrepresivnijih odredbi, a 1972. je SACB formalno prestao sa radom.

Hipotetska primjena McCarranovog zakona protiv antiratnih aktivista u doba vijetnamskog rata predstavlja glavni zaplet politički intoniranog SF-filma *[[Punishment Park]]* iz 1971. godine.
Pat McCarran

**Patrick Anthony "Pat" McCarran** (8. august 1876 &ndash; 28. septembar 1954) bio je američki demokratski političar, koji je od 1933. do smrti zastupao državu Nevada u federalnom Senatu, najpoznatiji kao jedan od najgorljivijih  antikomunista svog vremena. McCarran, izabran kao prvi senator iz Nevade koji je bio rodom iz te države, se suprotstavljao politi New Deala i bio jedan od velikih poklonika španskog diktatora Francisca Franca, kao i kineskog antikomunističkog vođe Chiang Kai-Sheka. Godine 1950. je u jeku Hladnog rata postao autorom kontroverznog Zakona u unutrašnjoj bezbjednosti koji je previđao mogućnost otvaranja koncentracionih logora za komuniste. Po njemu danas nosi ime Međunarodni aerodrom McCarran u Las Vegasu.
Ferdinando I, re di Napoli

***Ferdinando I, re di Napoli*** () je italijansko-francuska filmska komedija snimljena 1959. godine u režiji Giannija Franciolinija. Naslovni protagonist, koga tumači Peppino De Filippo, je napuljski kralj Ferdinand I, koji početkom 1800-ih ima običaj prerušen u običnog pučanina provoditi vrijeme u napuljskim krčmama. Radnja prikazuje probleme koji nastanu kada bude zgrožen kako se sa njim izruguju gradski zabavljači, ali i kako njegovoj vladavini prijeti francuska invazija pod Napoleonom. Film se samo okvirno drži historijskih činjenica, a što uključuje i naslov, s obzirom da je Ferdinandova službena titula u to vrijeme bila Ferdinand IV od Napulja, a monarh sa tom titulom zapravo živio nekoliko vijekova prije.

## Cast
* Peppino De Filippo - Ferdinand I.
* Eduardo De Filippo - Pulcinella
* Titina De Filippo - Titina
* Vittorio De Sica - Seccano
* Aldo Fabrizi - Seljak
* Marcello Mastroianni - Gennarino
* Leslie Phillips - Pat
* Renato Rascel - Mimi
* Jacqueline Sassard - Cordelia
* Rosanna Schiaffino - Nannina
* Nino Taranto - Tarantella
* Memmo Carotenuto
* Pietro De Vico
* Giacomo Furia
* Audrey McDonald
* Marcello Paolini
* Nino Vingelli

## Reference

## Vanjske veze
*
Izbačeni kamen

***Izbačeni kamen*** () je mađarski crno-bijeli igrani film snimljen 1969. u režiji Sándora Sáre. Protagonist, koga tumači Lajos Balázsovits, je mladić kome 1950-ih zbog disciplinskog prekršaja zapriječe odlazak na univerzitet, pa se zbog toga odluči zaposliti kao željezničar te, putujući zemljom, upoznaje mnoge živopisne likove. *Feldobott kö* je bio jedan od mađarskih filmova, koji je, koristeći relativno visoki stupanj kreativne slobode za standarde tadašnjeg Istočnog bloka, na kritički način prikazivao rane godine komunističkog režima, ali je također prikazom diskriminacije romske manjine prvi razbio jednu od dotadašnjih tabu-tema u mađarskoj kulturi uopće.

## Uloge
* Lajos Balázsovits ... Pásztor Balázs
* Nadesda Kazassian ... Irini, Iliasz felesége
* Todor Todorov ... Iliasz
* László Bánhidi ... János bácsi
* István Iglódi ... Halmos Jancsi
* Tibor Molnár ... Kerék András
* Katalin Berek ... Balázs anyja
* Ferenc Jónás
* Ferenc Némethy ... Gönczi
* József Bihari ... Balázs nagyapja
* János K. Szabó
* Lajos Öze ... Fõiskolai tanár
* Arisztea Dini
* János Koltai ... Inspektor
* János Pásztor ... Balázsev otac

## Vanjske veze
*